बरवाला. शहर के मेन बाजार में गुरुवार शाम बाइक सवार नकाबपोशों ने हमला कर कारोबारी विनोद असीजा को घायल कर दिया। बीच बचाव करने आए अन्य दुकानदारों को भी हमलावरों ने धमका कर बाहर खदेड़ दिया। बाद में दुकानदारों ने विनोद को उपचार के लिए अस्पताल पहुंचाया। विनोद के सिर व शरीर के अन्य हिस्सों में गहरी चोटें आई हैं। फिलहाल उसका हिसार के एक निजी अस्पताल में उपचार चल रहा है। चाकू व डंडों से हमला किया...
ये है मामला...
कारोबारी विनोद असीजा की मेन बाजार में लुधियाना इलेक्ट्रॉनिक्स नाम से दुकान हैं। गुरुवार देर शाम वे काम कर रहे थे कि इसी दौरान 8-10 नकाबपोश बाइक व एक कार से वहां पहुंचे। उन लोगों ने दुकान में घुसते ही विनोद पर चाकू व डंडों से हमला कर दिया। विनोद के सिर व शरीर के अन्य हिस्सों में गहरी चोटें आई हैं। फिलहाल उसका हिसार के एक निजी अस्पताल में उपचार चल रहा है।
पुलिस की गश्त देखने को नहीं मिलती...
घटना से गुस्साए शहर के कारोबारियों ने शुक्रवार को दुकानें बंद रखी। उनका कहना था कि एक के बाद एक तीन डिश ऑपरेटरों पर हमले हो चुके हैं। पुलिस प्रशासन ने आज तक एक भी मामले को ट्रेसआऊट नहीं किया है। इसके चलते दुकानदारों में भय का माहौल है। थाना प्रभारी ललित कुमार मौके पर पहुंचे व दुकानदारों से बातचीत की। दुकानदारों ने थाना प्रभारी से कहा कि लोगों के जान माल की सुरक्षा की जिम्मेवारी पुलिस पर है लेकिन शहर के व्यस्ततम इलाकों में भी पुलिस की गश्त देखने को नहीं मिलती। थाना प्रभारी ललित कुमार ने दुकानदारों को आश्वस्त किया कि पीड़ित व्यक्ति के बयान पर मुकदमा दर्ज कर कार्रवाई शुरू कर दी गई है। इस तरह की वारदात इलाके में दोबारा से न हो इसके लिए पुलिस कर्मचारी बाजार में नियमित रूप से गश्त करेंगे।
- थाना प्रभारी के आश्वासन के बाद दुकानदारों का गुस्सा शांत हुआ व उन्होंने अपनी दुकानें खोल ली। उधर, पुलिस ने घायल दुकानदार विनोद के बयान के आधार पर छह सात अज्ञात हमलावरों के खिलाफ हत्या के प्रयास सहित विभिन्न धाराओं के तहत केस दर्ज किया है। वारदात के बाद गुरुवार सुबह पूर्व विधायक रामनिवास घोड़ेला सहित कई लोग दुकानदारों से बातचीत करने पहुंचे।
hin_Deva hin_Deva hin_Deva hin_Deva hin_Deva hin_Deva